> મોડાસામાં ટેકાના ભાવે ખરીદીથી વંચિત રહેતાં ખેડૂતો લાલઘૂમ અરવલ્લી જીલ્લાના મોડાસા સહીત અન્ય માર્કેટયાર્ડમાં ઓનલાઈન નોંધણી કરાવેલ ખેડૂતો તેમનો મહામૂલો પાક મગફળી વાહનો મારફતે ૧૪મીની રાત્રીના સમયથી જ લાઈનમાં ગોઠવાયા હતા ત્યારે સવારે ખરીદી કેન્દ્રો પર ઉપસ્થિત અધિકારીઓ અને કર્મચારીઓ દ્વારા બારદાન ન હોવાનું જણાવી ખરીદી પ્રક્રિયા શરુ ન થતા ખેડૂતોમાં ઉગ્ર રોષ ફાટી નીકળ્યો હતો બીજી બાજુ કેન્દ્ર અને રાજ્ય સરકાર વિવિધ ખેડૂત લક્ષી યોજનોની જાહેરાત કરી ખેડૂત સમૃદ્ઘ બન્યો હોવાની ગુલબાંગો પુકારવામાં આવી રહી છે.